text: Line Vedel udfordrer verdens top-10 
  19 marts 2014 kl. 12.49
  Haderslevpigen Line Vedel skal fra i morgen spille mod verdens bedste golfspillere i Phoenix.
  I Arizona bliver der lige nu spillet JTBC Founders Cup.
  Samtlige spillere fra verdensranglistens top-10 har meldt deres ankomst.
  Line Vedel ankom til ørkenen i Phoenix i weekenden, og tiden op til turneringen er blevet brugt til at prøvespille Wildfire Golf Club.
  - Det er en rigtig fed bane. Der er forholdsvis meget plads fra tee, men greens er undulerede med run-off områder samt store bunkers. Der er en del korte huller, men også nogle lange, og specielt par-3 kræver lidt ekstra. Greens er hårde i overfladen, og det er vigtigt at slå den på rigtige side, siger Line Vedel.
  Der spilles om en præmiesum på 1,5 mio. dollars.
  